proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 11 de outubro de 2001 pola que se determinan os servicios mínimos dirixidos a garanti-los servicios sanitarios prestados polos veterinarios oficiais, dependentes da Consellería de Sanidade e Servicios Sociais, durante a folga convocada pola Federación de Servicios Públicos da Unión Xeral de Traballadores-UGT-Galicia, a Federación de Administración Pública da Confederación Intersindical Galega-CIG, a Federación da Área Pública de CC.OO. de Galicia e o sector autonómico da Confederación Sindical Independiente de Funcionarios-CSIF, que se levará a efecto os días 16 e 18 de outubro de 2001.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 16/10/2001

Advertidos erros na devandita orde, publicada no Diario Oficial de Galicia nº 199, do 15 de outubro de 2001, cómpre face-las seguintes correccións:
Nas páxinas 13.379 e 13.380, os puntos I e II deben ser substituídos polos que seguen:
«I. Os inspectores veterinarios oficiais de saúde pública de comarca cubrirán as necesidades urxen
tes ou de perentoria necesidade, entre as que se atopan alertas nivel I, intoxicacións alimentarias e actuacións especiais en establecementos de alimentación.
Ademais, realizarán en salas de despezamento e matadoiros de escasa capacidade, as tarefas necesarias para garanti-lo aseguramento das condicións sanitarias da carne que se produza nos días de folga e as situacións especiais derivadas das urxencias que poidan producir, entre as que se atopan as de benestar animal, e outras de semellante natureza.
II. Os inspectores veterinarios de saúde pública de matadoiro realizarán as tarefas necesarias para garanti-lo aseguramento das condicións sanitarias da carne que se produza nos días de folga e cubrirán as situacións especiais derivadas das urxencias que poidan producir, entre as que se atopan as de benestar animal, e outras de semellante natureza».
DECRETO 268/2001, do 20 de setembro, polo que se declara de utilidade pública e urxente execución a concentración parcelaria da zona de San Xiao de Mos (Castro de Rei-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/10/2001

Na parroquia de San Xiao de Mos, pertencente ó concello de Castro de Rei e que está situada no centro da provincia de Lugo, resultan afectadas pola concentración parcelaria aproximadamente 650 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, do que se deduciu a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de San Xiao de Mos (Castro de Rei-Lugo).
Artigo 2º
O perímetro da zona será, en principio, o correspondente ós terreos da parroquia de San Xiao de Mos. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria.
DECRETO 267/2001, do 20 de setembro, polo que se declara de utilidade pública e urxente execución a concentración parcelaria da zona de Perdecanai-Barro II (Barro-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/10/2001

Nas parroquias de Perdecanai e Barro, pertencentes ó concello de Barro e que están situadas ó noroeste da provincia de Pontevedra, resultan afectadas pola concentración parcelaria aproximadamente 550 ha.
A dispersión parcelaria que presentan os terreos das ditas parroquias, posta de manifesto polos agricultores destas mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, do que se deduciu a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Perdecanai-Barro II (Barro-Pontevedra).
Artigo 2º
O perímetro da zona será, en principio, o correspondente ós terreos das parroquias de Perdecanai e Barro. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución deste decreto.
Segunda.-Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria.
DECRETO 263/2001, do 27 de setembro, polo que se crea a Facultade de Ciencias da Educación no Campus de Ourense da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/10/2001

A Lei 11/1989, do 20 de xullo, de ordenación do sistema universitario de Galicia (DOG nº 156, do 16 de agosto), supuxo a realización dunha planificación xeral do sistema. A esta planificación contribuíron decisivamente diversos decretos de creación de centros e de autorización de implantación de estudios.
Unha vez rematado o proceso de expansión do sistema universitario de Galicia, trabállase a prol da súa consolidación, atendendo expresamente ós problemas derivados da definición específica de cada campus.
Neste decreto, baixo a formulación xeral exposta, considérase a creación dun novo centro no Campus de Ourense da Universidade de Vigo, unha vez cumpridos xa tódolos requisitos previos ó acto formal de creación por parte da Xunta de Galicia.
Esta creación inscríbese no marco de reorganización dos centros existentes no sistema universitario de Galicia e responde á necesidade de concentración de recursos materiais e humanos en titulacións afíns, distanciadas actualmente do resto dos centros e servicios universitarios, pasando a situarse na zona universitaria do campus.
Por todo isto, en aplicación do artigo 2.4º da Lei 5/1987, do 27 de maio, do Consello Social da Universidade e do Consello Universitario de Galicia, por instancia do Consello Social da Universidade de Vigo, co informe do Consello de Universidades e o informe favorable do Consello Universitario de Galicia, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vintesete de setembro de dous mil un,
DISPOÑO:
Artigo único.
1. Créase a Facultade de Ciencias da Educación no Campus de Ourense da Universidade de Vigo.
2. A Facultade de Ciencias da Educación créase pola transformación da Escola Universitaria de Formación do Profesorado de EXB, na que se imparten as titulacións de mestre especialidade de educación infantil, mestre especialidade de educación primaria, mestre especialidade de educación especial e mestre especialidade de lingua estranxeira, e da Facultade de Humanidades, da que se segregan tres das súas catro titulacións para integrarse na nova facultade: licenciatura en psicopedagoxía, diplomatura en educación social e diplomatura en traballo social.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das súas competencias, dicte as disposicións necesarias para o desenvolvemento deste decreto.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vintesete de setembro de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 265/2001, do 20 de setembro, polo que se declara de utilidade pública e urxente execución a concentración parcelaria da zona de Ramil (Castro de Rei-Lugo).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/10/2001

A parroquia de Ramil, que pertence ó concello de Castro de Rei, está situada ó nordeste da provincia de Lugo, resultando afectadas pola concentración parcelaria aproximadamente 607 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta
de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Ramil (Castro de Rei-Lugo).
Artigo 2º
O perímetro da zona será, en principio, o correspondente ós terreos da parroquia de Ramil. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Díz Guedes
Conselleiro de Agricultura, Gandería e Política
Agroalimentaria
DECRETO 266/2001, do 20 de setembro, polo que se declara de utilidade pública e urxente execución a concentración parcelaria da zona de Noceda-Bendoiro-Anzo-Madriñán-Busto (Lalín-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/10/2001

As parroquias de Noceda, Bendoiro, Anzo, Madriñán e Busto, que pertencen ó concello de Lalín, están situadas ó nordeste da provincia de Pontevedra, resultando afectadas pola concentración parcelaria aproximadamente 1.700 ha.
A dispersión parcelaria que presentan os terreos das ditas parroquias, posta de manifesto polos agri
cultores destas mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Noceda-Bendoiro-Anzo-Madriñán-Busto (Lalín-Pontevedra).
Artigo 2º
O perímetro da zona será, en principio, o correspondente ós terreos das parroquias de Noceda, Bendoiro, Anzo, Madriñán e Busto. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
DECRETO 264/2001, do 20 de setembro, polo que se declara de utilidade pública e urxente execución a concentración parcelaria da zona de Romai (Portas-Pontevedra).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 16/10/2001

A parroquia de Romai, que pertence ó concello de Portas, está situada ó noroeste da provincia de Pontevedra, resultando afectadas pola concentración parcelaria aproximadamente 596 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día vinte de setembro de dous mil un,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Romai (Portas-Pontevedra).
Artigo 2º
O perímetro da zona será, en principio, o correspondente ós terreos da parroquia de Romai. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes
da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de setembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Agricultura, Gandería e Política
Agroalimentaria
ORDE do 9 de outubro de 2001 pola que se nomean os membros do xurado do Premio Galicia á Innovación Empresarial, correspondente ós Premios Galicia de Investigación 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/10/2001

A orde da Consellería da Presidencia e Administración Pública do 26 de xuño de 2001 (DOG do 2 de xullo) convoca o Premio Galicia á Innovación Empresarial, correspondente ós Premios Galicia de Investigación 2001.
Na base quinta do artigo 1 da citada orde establécese a composición do xurado que seleccionará os candidatos. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede
DISPOÑO:
Artigo único.-Nomear membros do xurado do Premio Galicia á Innovación Empresarial, correspondentes ós Premios Galicia de Investigación 2001, as persoas que a seguir se relacionan:
Presidente:
-Miguel Ángel Ríos Fernández, secretario xeral de Investigación e Desenvolvemento.
Vocais:
-Antonio Fontenla Ramil, proposto pola Confederación de Empresarios de Galicia.
-Casto Varela Gesto, proposto polo Instituto Galego de Promoción Económica (Igape).
-José Manuel González González, proposto pola Consellería de Industria e Comercio.
-Luis Fernando Quiroga y Piñeiro, proposto pola Fundación Empresa-Universidade Galega.
Secretario:
-Benito R. Fernández Rodríguez, subdirector xeral de Xestión da Secretaría Xeral de Investigación e Desenvolvemento, que actuará con voz pero sen voto.
Santiago de Compostela, 9 de outubro de 2001.
Jaime Pita Varela
Conselleiro da Presidencia e Administración Pública
CORRECCIÓN de erros.-Resolución do 13 de xullo de 2001 pola que se ordena a publicación do acordo do Consello da Xunta de Galicia do 12 de xullo de 2001, polo que se modifica a relación de postos de traballo da Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/10/2001

Advertidos erros na devandita resolución, publicada no DOG do 24 de xullo pasado, cómpre face-la oportuna corrección:
Na páxina 10.125, no posto XU.C99.10.008.15530.010, na columna observacións di: «(8)» e debe dicir: «(13)».
Na mesma páxina, no posto XU.C99.10.008.15690.010, na columna observacións di: «(8)», e debe dicir «(7)».
Así mesmo, na páxina 10.131, a seguir de «(12) 5 horas diarias», debe dicir: «(13) 1 hora diaria».
CORRECCIÓN de erros.-Orde do 15 de outubro de 2001, que modifica a do 27 de marzo de 2001, pola que se definen as bases reguladoras dun programa de axudas para o cesamento anticipado na actividade agraria e se convocan estas para 2001.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 24/10/2001

Detectada omisión de anexo V na Orde do 15 de outubro de 2001, que modifica a do 27 de marzo de 2001, pola que se definen as bases reguladoras dun programa de axudas para o cesamento anticipado na actividade agraria e se convocan estas para 2001, publicada no Diario Oficial de Galicia nº 200, do día 16 de outubro de 2001, procédese á súa publicación tal e como segue, que deberá considerarse incluído a continuación do texto da devandita orde:
CORRECCIÓN de erros.-Orde do 8 de outubro de 2001 pola que se aproban as bases que rexerán o concurso público de doce bolsas de colaboración en proxectos de investigación que se están a desenvolver no Centro Ramón Piñeiro para a Investigación en Humanidades e pola que se anuncia a súa convocatoria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/10/2001

Advertido erro na citada orde publicada no Diario Oficial de Galicia nº 203, do 19 de outubro de 2001, cómpre inserir na páxina 13.605 o anexo X que figura a seguir:
ORDE do 15 de outubro de 2001 pola que se amplían os prazos de xustificación dos investimentos realizados ó abeiro da Orde do 18 de xaneiro de 2001, pola que se convoca e se regula o réxime de concesión de axudas para mellora-la eficiencia e a infraestructura enerxética de Galicia, e pola Orde do 21 de setembro de 2001 pola que se abre unha segunda convocatoria.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 23/10/2001

A Consellería de Industria e Comercio dictou a Orde do 18 de xaneiro de 2001, pola que se convoca e se regula o réxime de concesión de axudas para mellora-la eficiencia e a infraestructura enerxética de Galicia (Diario Oficial de Galicia nº 18, do 25 de xaneiro), e unha segunda convocatoria das citadas axudas mediante Orde do 21 de setembro de 2001 (Diario Oficial de Galicia nº 197, do 10 de outubro).
Nas citadas disposicións establécese como requisito indispensable para o libramento de axudas a presentación da documentación acreditativa do investimento realizado antes do 31 de outubro de 2001.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario amplia-lo prazo de xustificación dos investimentos levados a cabo polos solicitantes.
En consecuencia, no uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio, do 18 de xaneiro de 2001, ata o 15 de novembro de 2001 e ata o 30 de novembro de 2001 só para as solicitudes presentadas ó abeiro da segunda convocatoria desta mesma orde.
Santiago de Compostela, 15 de outubro de 2001.
Juan Rodríguez Yuste
Conselleiro de Industria e Comercio
RESOLUCIÓN do 18 de setembro de 2001, da Dirección Xeral de Centros e Inspección Educativa, pola que se autorizan os programas de garantía social en centros privados e institucións sen ánimo de lucro, que figuran nos anexos I e II, respectivamente, para o curso 2001-2002.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/10/2001

En virtude da Orde do 5 de maio de 1997 (DOG do 29 de maio), pola que se regulan os programas de garantía social na Comunidade Autónoma de Galicia,
Esta dirección xeral, por proposta da Dirección Xeral de Ordenación Educativa e Formación Profesional,
RESOLVE:
Autoriza-los programas de garantía social en centros privados e institucións sen ánimo de lucro, que figuran nos anexos I e II, respectivamente, para o curso 2001-2002.
Santiago de Compostela, 18 de setembro de 2001.
Severino Somoza Gómez
Director xeral de Centros e Inspección Educativa
ANEXO I
Provincia: A Coruña.
-Centro privado Agarimo de Arteixo.
1 PGS operario de albanelería.
1 PGS axudante de servicios de restaurante e bar.
1 PGS servicios auxiliares de oficina.
1 PGS operarios de viveiros e xardíns.
1 PGS operario de carpintería de madeira maciza.
-Centro privado Astarté de Carballo.
1 PGS auxiliar de perruquería.
-Centro privado Nuestra Señora de Chamorro de Narón.
1 PGS auxiliar de florería.
Provincia: Pontevedra.
-Centro privado Rizo de Pontevedra.
1 PGS auxiliar de estética.
1 PGS auxiliar de perruquería.
-Centro privado Vigo de Redondela.
1 PGS dependente de comercio.
-Centro privado San Roque de Vigo.
1 PGS operario de máquinas e ferramentas.
ANEXO II
Cruz Vermella de Lugo.
1 PGS auxiliar de axuda no domicilio e residencias asistidas.
ORDE do 11 de xullo de 2001 pola que se declara de interese galego a Fundación para la Protección de Discapacitados Psíquicos de Viveiro e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 27/08/2001

Con data do 2 de xullo de 2001 foi publicada, no Diario Oficial de Galicia, a orde da Consellería da Presidencia e Administración Pública, do 13 de xuño de 2001, pola que se clasifica como de interese benéfico-social a Fundación para la Protección de Discapacitados Psíquicos de Viveiro, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 7 dos seus estatutos, ten como obxecto proporcionar asistencia social para discapacitados psíquicos en idade laboral cunha minusvalidez temporal ou permanente que lles impida a súa integración nunha empresa ou nun centro especial de emprego prestando funcións tutelares, asistenciais, ocupacionais e en xeral calquera tipo de actividades formativas ou educacionais tendente a mellora-la calidade de vida dos seus beneficiarios.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación para la Protección de Discapacitados Psíquicos de Viveiro, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación para la Protección de Discapacitados Psíquicos de Viveiro no Rexistro de Fundacións de Interese Galego, Sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar a través dunha memoria anual, o cumprimento
das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 11 de xullo de 2001.
José María Hernández Cochón
Conselleiro de Sanidade e Servicios Sociais
ORDE do 18 de outubro de 2001 pola que se abre un novo prazo de presentación de solicitudes para os programas de planificación zoosanitaria, recollidos na Orde do 4 de xullo de 2001 pola que se articulan axudas no marco do programa de mellora gandeira de Galicia.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 23/10/2001

A Orde de 4 de xullo de 2001 pola que se articulan axudas no marco do programa de mellora gandeira
de Galicia, regula, entre outras, axudas destinadas ás agrupacións de gandeiros, ás súas federacións e ás entidades relacionadas co sector agrario, co obxecto de prestar apoio técnico ó sector e así mellora-la súa eficacia e profesionalidade mediante programas de xestión zootécnica e planificación zoosanitaria, que contribúan á súa viabilidade a longo prazo.
A recente aprobación do Decreto 91/2001, do 19 de abril, polo que regulan as agrupacións de defensa sanitaria gandeiras de Galicia, impónlles ás ditas asociacións o cumprimento duns determinados requisitos, previo ó seu recoñecemento como tales, a observancia deste cumprimento constata que o prazo outorgado na Orde do 4 de xullo de 2001 é insuficiente para que estas asociacións poidan acollerse ós beneficios recollidos na devandita convocatoria.
A necesidade de impulsar e facilita-la creación das agrupacións de defensa sanitarias gandeiras, determinan a oportunidade de outorgar un novo prazo de presentación de solicitudes de axudas para os programas de planificación zoosanitaria.
En consecuencia, e de acordo co disposto no artigo 30.1º.3 do Estatuto de autonomía de Galicia, e en uso das competencias que me confire a Lei 1/1983 reguladora da Xunta e do seu presidente,
DISPOÑO:
Artigo único.-Ábrese un novo prazo de presentación de solicitudes para os programas de planificación zoosanitaria contemplados na Orde do 4 de xullo de 2001, pola que se articulan axudas no marco do programa de mellora gandeira de Galicia, que abarcará desde a publicación desta orde ata o día 5 de novembro de 2001.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de outubro de 2001.
Juan Miguel Diz Guedes
Conselleiro de Agricultura, Gandería
e Política Agroalimentaria
ORDE do 6 de xullo de 2001 pola que se conceden subvencións a escolas de música privadas con ánimo de lucro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/08/2001

Por Orde do 15 de marzo de 2001 (DOG do 6 de abril), publicouse a convocatoria para a concesión de subvencións a escolas de música privadas con ánimo de lucro.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las subvencións, nas contías que se sinalan, ás escolas de música privadas con ánimo de lucro que se relacionan no anexo a esta orde.
Segundo.-Para facer efectivo o pagamento das subvencións, os beneficiarios presentarán na Dirección Xeral de Centros e Inspección Educativa, Subdirección Xeral de Centros, Servicio de Xestión de Programas Educativos, antes do 15 de outubro de 2001, a xustificación completa dos gastos realizados.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ó da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 6 de xullo de 2001.
Celso Currás Fernández
Conselleiro de Educación e Ordenación Universitaria
ANEXO
Escola de música
Concello
Contía
da subvención concedida (pesetas)
Presto Vivace
A Coruña
500.000
Berenguela
Santiago de Compostela
300.816
Estudio
Santiago de Compostela
500.000
Allegro
Teo
299.364
A Tempo
Pontevedra
423.820
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica ós programas de especialización laboral.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/08/2001

Advertidos erros na devandita resolución, publicada no DOG nº 142, do 23 de xullo de 2001, cómpre face-las seguintes correccións:
-Na páxina 10.082, no anexo I non figura o código de procedemento, polo que se substitúe polo que se publica a continuación.
-Na páxina 10.082, substitúese igualmente o anexo II polo que se publica a continuación.
-Na páxina 10.083, substitúese igualmente o anexo II modelo I polo que se publica a continuación.
-Na páxina 10.083, substitúese igualmente o anexo II modelo II polo que se publica a continuación.
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica para os programas de apoio á continuidade e mellora competitiva da Peme galega.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/08/2001

Advertidos erros na devandita resolución, publicada no DOG nº 142, do 23 de xullo de 2001, cómpre face-las seguintes correccións:
-Na páxina 10.017, onde di: «01.02.11.04.01.651; 120.202,42 euros, equivalentes a 50.000.000 de pesetas. 01.02.11.04.02.623; 300.506,05 euros, equivalentes a 20.000.000 de pesetas.», debe dicir: «01.02.11.04.01.651; 300.506,05 euros, equivalentes a 50.000.000 de pesetas. 01.02.11.04.02.623; 120.202,42 euros, equivalentes a 20.000.000 de pesetas.».
-Na páxina 10.020, punto 5.2.6 final, onde di: «... para peseta-la documentación...", debe dicir: «... para presenta-la documentación...»".
-Na páxina 10.021, punto 5.4.1.c), onde di: «... que pechase ou pechase non procederse á súa readquisición.», debe dicir: «... que pechase de non procederse á súa readquisición.».
-Na páxina 10.025, punto 13.1 final, onde di: «... documentación citada no anexo IV.», debe dicir: «... documentación citada no anexo V.».
-Na páxina 10.029, no anexo II non figura o código de procedemento, polo que se substitúe polo que figura ó final.
-Na páxina 10.035, onde di: «4. VIAXES INTERURBANAS E ALUGUER», debe dicir: «4. VIAXES INTERURBANAS E ALOXAMENTO».
-Na páxina 10.037, onde di: «4. VIAXES INTERURBANAS E ALUGUER», debe dicir: «4. VIAXES INTERURBANAS E ALOXAMENTO».
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica para o programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/08/2001

Advertido erro na devandita resolución, publicada no DOG nº 142, do 23 de xullo de 2001, cómpre face-la seguinte corrección:
-Na páxina 10.062, no anexo II non figura o código de procedemento, polo que se substitúe polo que se publica a continuación.
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica para proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/08/2001

Advertidos erros na devandita resolución, publicada no DOG nº 142, do 23 de xullo de 2001, cómpre face-las seguintes correccións:
-Na páxina 10.011, no anexo II non figura o código de procedemento, polo que se substitúe polo que se publica a continuación.
-Na páxina 10.012, substitúese igualmente o anexo III polo que se publica a continuación.
CORRECCIÓN de erros.-Resolución do 13 de xullo de 2001 pola que se fai público o contido das bases reguladoras das axudas do Instituto Galego de Promoción Económica de salvamento e reestructuración a empresas en crise.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 17/08/2001

Advertido erro na devandita resolución, publicada no DOG nº 142, do 23 de xullo de 2001, cómpre face-la seguinte corrección:
-Na páxina 9.997, no anexo I non figura o código de procedemento, polo que se substitúe polo que se publica a continuación.
ORDE do 9 de xullo de 2001 pola que se autoriza o cambio de denominación do instituto de educación secundaria da Pastoriza, A Pastoriza (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/08/2001

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba
o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 9 de xullo de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: A Pastoriza.
Localidade: A Pastoriza.
Código do centro: 27016716.
Denominación: instituto de educación secundaria da Pastoriza.
Nova denominación: instituto de educación secundaria Fonmiñá.
ORDE do 3 de xullo de 2001 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/08/2001

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado, e logo do preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería que se relacionan no anexo.
2. Estes prezos entenderanse co IVE incluído.
Santiago de Compostela, 3 de xullo de 2001.
José María Hernández Cochón
Conselleiro de Sanidade e Servicios Sociais
ANEXO
Memoria 2000 Servicio Galego de Saúde: 2.500 pesetas.
Procedementos Clínicos en Atención Primaria: 1.902 pesetas.
RESOLUCIÓN do 18 de xullo de 2001, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola comisión paritaria do III convenio colectivo único para o persoal laboral da Xunta de Galicia na súa reunión do 12 de xuño de 2001 sobre a inclusión da categoría profesional no anexo do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/08/2001

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2.e), para os efectos previstos nel, faise público que no correspondente servicio desta dirección xeral presentouse, o día 18 de xullo de 2001, certificación do secretario da comisión paritaria do III convenio colectivo único da Xunta de Galicia, na que se fai consta-lo acordo acadado na reunión do 12 de xullo de 2001, sobre a inclusión de categoría profesional no anexo II do convenio.
Esta dirección xeral de relacións laborais
ACORDA:
Primeiro.-Ordena-la inscrición do dito acordo no rexistro correspondente a esta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 18 de xullo de 2001.
José Vázquez Portomeñe
Director xeral de Relacións Laborais
ANEXO
A comisión paritaria do III convenio colectivo único para o persoal laboral da Xunta de Galicia na súa reunión do 12 de xullo de 2001, acordou incorporar ó anexo II do convenio colectivo único para o persoal laboral da Xunta de Galicia a categoría seguinte:
Grupo III.
Categoría-número: 104.
Categoría-denominación: intérprete da lingua de signos.
ORDE do 5 de xullo de 2001 pola que se resolve a cesión en propiedade de material quitaneves ós concellos galegos para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/08/2001

Por Orde do 8 de febreiro de 2001 (DOG nº 39, do 23 de febreiro), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de material quitaneves para misións de protección civil.
Analizadas as solicitudes e a súa documentación polos servicios competentes da Dirección Xeral de Interior e Protección Civil emitiuse o correspondente informe, e de conformidade co punto 5 da devandita orde
RESOLVO:
Primeiro.-Conceder con cargo á aplicación 13.04.623.0, programa 231 A, dos orzamentos xerais da Comunidade Autónoma de Galicia para 2001, a cesión en propiedade de material quitaneves ós concellos de: O Carballiño, Chandrexa de Queixa, Folgoso do Courel, A Fonsagrada, Lalín, Maceda, Manzaneda, A Mezquita, Muíños, Navia de Suarna, Pedrafita do Cebreiro, Pol, Samos, A Veiga e Vilariño de Conso.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 5 de xullo de 2001.
Antonio Pillado Montero
Conselleiro de Xustiza, Interior
e Relacións Laborais
ORDE do 17 de xullo de 2001 pola que se establece a porcentaxe que cómpre transferir ó Consello da Avogacía Galega e ós colexios de procuradores dos tribunais de Galicia, para atende-los gastos de funcionamento e infraestructura dos servicios de asistencia letrada ó detido, defensa e representación gratuítas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/08/2001

A Lei 1/1996, do 10 de xaneiro, regula o dereito a asistencia xurídica gratuíta, e establece no seu artigo 38 que o Ministerio de Xustiza subvencionará os colexios de avogados e procuradores para a implantación e funcionamento dos servicios de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de Xustiza, incluíndo no seu anexo letra B) nº 1 c) as relativas á indemnización das actuacións correspondentes á defensa por avogado e representación por procurador dos tribunais en quenda de oficio ante os órganos xudiciais con sede en Galicia, e a asistencia letrada ó detido ou preso cando o lugar de custodia estea situado en territorio da Comunidade Autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Relacións Laborais.
No uso das súas competencias, a Xunta de Galicia dictou o Decreto 146/1997, do 22 de maio, polo que se aproba o Regulamento de asistencia xurídica gratuíta da Comunidade Autónoma de Galicia, e establece no seu artigo 45, que a Consellería de Xustiza, Interior e Relacións Laborais determinará anualmente as cantidades que deberán percibi-los colexios para atende-los gastos derivados do funcionamento e infraestructura colexial que requiren os servicios de asistencia xurídica gratuíta.
En virtude do exposto,
DISPOÑO:
Artigo único.-A cantidade destinada para atende-los gastos derivados do funcionamento operativo dos servicios colexiais de asistencia xurídica gratuíta para o ano 2001, fíxase nun oito por cento do importe total devengado durante o ano 2000 polos colexios de avogados e procuradores dos tribunais da Comunidade Autónoma de Galicia, en concepto de asistencia letrada, defensa e representación gratuítas.
Disposicións derradeiras
Primeira.-Autorízase a directora xeral de Xustiza a dicta-las disposicións necesarias para o cumprimento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de xullo de 2001.
Antonio Pillado Montero
Conselleiro de Xustiza, Interior e Relacións Laborais
ORDE do 28 de agosto de 2001 pola que se fixan as cantidades actualizadas das subvencións por gastos electorais para as eleccións ó Parlamento de Galicia do día 21 de outubro de 2001.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/08/2001

O Decreto 197/2001, do 27 de agosto, de disolución do Parlamento de Galicia e de convocatoria de eleccións, establece no seu artigo 2, a convocatoria dos devanditos comicios para o vindeiro día 21 de outubro.
Por outra parte, a Lei 8/1985, do 13 de agosto, de eleccións ó Parlamento de Galicia, modificada pola Lei 15/1992, do 30 de decembro, refírese no seu artigo 44 ás subvencións da Comunidade Autónoma para gastos electorais, determinando no punto número 4: «As cantidades mencionadas nos números anteriores refírense a pesetas constantes. A Consellería de Economía e Facenda fixará as cantidades actualizadas nos cinco días seguintes ó da convocatoria de eleccións».
Para o cálculo das cantidades previstas para o 2001 aplícase, ás contías fixadas na Orde do 29 de agosto de 1997, o IPC acumulado desde novembro de 1997-outubro 2001, que se estima será do 12,07%.
Na súa virtude,
DISPOÑO:
Artigo único.-As cantidades ás que se refire o artigo 44 da Lei 8/1985, do 13 de agosto, de eleccións ó Parlamento de Galicia, modificada pola Lei 15/1992, do 30 de decembro, unha vez actualizadas, serán as seguintes:
1. Subvención de dous millóns cincocentas oitenta e dúas mil noventa e tres (2.582.093) pesetas (15.518,69 euros) por cada escano obtido.
2. Subvención de noventa e seis (96) pesetas (0,58 euros) por cada un dos votos acadados por cada candidatura, se un, polo menos, dos membros dela obtivo escano de deputado.
3. Ademais das anteriores subvencións ás que se refiren os números anteriores, a Comunidade Autónoma subvencionará os partidos, federacións, coalicións e agrupacións de electores, polos gastos ocasionados polo envío directo e persoal ós electores de sobres e papeletas electorais ou de propaganda e publicidade electoral, a razón de vinteseis (26) pesetas (0,16 euros) por elector, sempre que a candidatura de referencia obteña representación.
4. O límite dos gastos electorais nas eleccións ó Parlamento de Galicia será o que resulte de multiplicar por setenta e sete (77) pesetas (0,46 euros)
o número de habitantes correspondente á poboación de dereito da circunscrición onde presente as súas candidaturas cada partido, federación, coalición ou agrupación de electores.
Non se incluirán dentro dos límites dos gastos electorais as cantidades subvencionadas de acordo co disposto no número 3 anterior.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de agosto de 2001.
José Antonio Orza Fernández
Conselleiro de Economía e Facenda